Avades Uut Testamenti
David Pawson 1. ja 2. Tessaloonika kiri, 2. osa.
Jätkame, kust jäime eelmine kord pooleli,
kuna me ei jõudnud lõpetada 1. Tessaloonika kirja.
Jõudsime kirja 3. osasse,
kus Paulus tegeles koguduse küpsuse ja kasvuga.
Vaatasime pühaduse ja lootuse kaht aspekti.
Praktilist pühadust abielusuhtes ja igapäevatöös.
Sellepärast elavad pühad inimesed püha elu.
Uurime nende suurimat nõrkust, milleks on lootus.
Nad olid tugevad usus ja armastuses,
kuid mitte lootuses.
See on iseloomulik paljudele tänapäeva kogudustele.
Rohkem jutlustatakse usust ja armastusest, kui lootusest.
Uues Testamendis öeldakse, et lootus on hinge ankruks.
Elame lootusest.
Lootus on miski, millele loodame.
Usk on samuti miski, millele loodetakse,
tõend millestki, mida ei saa näha.
Lootus on seotud tulevikuga.
Rääkisin maailma hoiakutest nende asjade suhtes.
Räägin, kuidas kreeklased suhtusid surma.
Loen teile mõned tsitaadid.
Aischylos ütles:
"Kui inimene sureb, pole ülestõusmist."
Theocritus ütles:
"Lootus on nendele, kes on elus, kuid surnutel seda pole."
Veel üks.
"Kui lühike elu on läbi,
saabub lõputu öö, mil peame magama."
Ühel Vana-Kreeka hauakivil oli:
"Mind ei olnud, sain olevaks, mind pole, ma ei hooli."
Keegi kirjutas nii oma hauakivile.
Tüüpiline kaastundeavaldus raske kaotuse puhul:
"Surma vastu ei saa keegi, seepärast lohutage üksteist."
See pole eriti lohutav mõte.
Teisisõnu arvati Kreeka ajal, et surnud on kõigest ilma.
Sellega on kõik lõppenud.
See mõjutas ka Tessaloonika kogudust.
Mõned olid surnud ja seega arvati, et nad jäid kõigest ilma,
sest Pauluse evangeeliumi tuumaks oli Jumala Poja ootamine taevast.
Teiste sõnadega Jeesuse teise tulemise ootamine.
Mõned liikmed olid surnud.
Oh neid vaesekesi, sest jäid kõigest ilma!
Neid pole kohal, kui Jeesus tuleb tagasi.
Nad on kaotanud võimaluse Temaga kohtuda.
Paulus pidi seda kohe korrigeerima, sest see tegi inimesed õnnetuks.
Armastatud sugulased on surnud
ja ei näe Jeesuse teist tulemist, sest ei ole siin sel hetkel.
Paulus ütleb: "Te ei pea kurvastama nagu teised, kellel pole lootust!"
Ta ütles: "Räägin teile saladuse.
Peaksite seda juba teadma, kuid räägin seda uuesti.
Kui Jeesus tuleb tagasi, kes kohtuvad Temaga esimesena?"
Surnud.
Nemad saavad kohad esireas.
Hiljem meie, kes oleme elus,
läheme neile järele ja kohtume kõik Issandaga õhus.
Pauluse sõnul nad ei jää ilma vaid saavad esimesteks.
Ma ei tea, kas mõistate seda.
See tähendab, et iga kristlane, kes sureb, tuleb Maale tagasi.
Tuleb Maale, et siin Jeesusega kohtuda.
Maa peal saame uued kehad, mitte taevas.
Kristlastele on Taevas lihtsalt ooteruum.
Midagi uut.
See on surnute ajutine asupaik.
Surnud tulevad Maale tagasi.
Ainult Jeesus ei tule tagasi Maale
vaid ka kõik kristlased ning kohtuvad Temaga siin.
Kas oled sellele mõelnud?
Olen kindel, et te kõik usute, et Jeesus tuleb Maa peale tagasi.
Kas uskusite, et peale surma
tulete tagasi Maale ja kohtate esimesena Jeesust?
Mu vanaisa maeti Newcastle'i Püha Nicholase kalmistule.
Ta hauakivil on kolm sõna,
mis pole Piiblis vaid pärinevad ühest metodistide laulust.
Olen kindel, et kui inimesed
on seda hauakivi vaadanud, mõtlesid nad, milline kelm ta oli,
sest nime David Ledger Pawson all on fraas "Milline kohtumine!"
Seal see on.
Ta igatses olla kõigi aegade suurimal kristlikul kogunemisel.
Seda ei saa korraldada ühelgi maailma staadionil,
mistõttu toimub see üleval õhus.
Miljonid võtavad sellest osa.
Kui sulle ei meeldi vali ülistus, hoia sellest sel päeval eemale.
Trompeteid puhutakse ja peainglid hüüavad.
Piisav lärm surnute äratamiseks.
See on veel ees.
Paulus ütleb: "Ärge muretsege surnute pärast!"
Nemad on esimesed, enne teid, kes te elus olete.
Meid kõiki tõstetakse üles,
et kohtuda Isandaga õhus ja olla Temaga igavesti koos.
Seepärast lohutage üksteist nende sõnadega.
See oli killuke teisest tulemisest, mis oli kogudus segamini ajanud.
Nad arvasid, et Jeesus tuleb vaid elavatega kohtuma.
Kaugel sellest.
Surnud tõusevad esimesena ning kohtuvad Temaga.
Kui olen elus, kui ta tuleb, saab mu vanaisa koha esireas.
Tema on enne mind ja mu isa.
Mina jõuan hiljem neile mõlemale järele.
Tegelikult võidad mõlemal juhul, olenemata kas elad või sured.
Kui oled surnud, saad koha esireas.
Kui oled elus, sa ei sure ja keegi ei pane sind kirstu.
Me võidame igal juhul.
See oli esimene asi Kristuse teise tulemise kohta,
mida nad mõistsid valesti.
Samuti ka teine aspekt ehk kuupäev.
Siin tsiteerib Paulus Jeesust: "Ta tuleb nagu varas öösel."
Ta annab mõista, et see on täielik üllatus
ning ei ole mingit hoiatust ja Ta on äkitselt kohal.
Paljud kristlased on sellest valesti aru saanud
ning eeldavad, et ta võib iga hetk tulla.
Ütlen Pauluse õpetuse alusel: Jeesus ei saa tulla täna
või järgmine nädal või sel aastal, kuid loodan,
et Ta tuleb minu elu ajal, sest siis ei pea keegi mind matma.
Iga kristlase unistuseks on minna vanast kehast otse uude.
Uus keha on juhtumisi 33-aastane ning ma ei suuda seda ära oodata.
Meil saab olema auline keha nagu Temalgi.
Saan jälle nooremaks.
Küsimus kuupäevast.
Kas see võib juhtuda iga hetk või peab midagi enne juhtuma.
Paulus räägib 1. Tessaloonika 5. ptk,
et Ta tuleb ootamatult ainult neile, kes Teda ei oota.
Väljend "varas öösel" ei ole suunatud kristlastele.
See on suunatud neile, kes pole valmis.
Samuti kristlastele, kes pole valmis.
Sõna "varas" vihjab, et ta varastab neilt, kes ei ole valmis.
Varas öösel.
Ta ütleb, et teie ei ela öös vaid päevas.
Teie olete valvel, kui olete ärkvel.
Kui te valvate, pole te üllatunud, sest teate, millal Ta tuleb."
Nad ei saanud ikka aru.
Sellepärast kirjutas Paulus 2. kirja, sest nad olid teda valesti mõistnud.
Teise tuleku kohta on palju valearusaamu.
Segadus tuleb eemaldada.
Reklaamin oma raamatut, kus seletan Kristuse teist tulekut.
See ilmus detsembris.
Tahan samal teemal paksema raamatu kirjutada.
Sellega seoses on tohutult palju vääriti mõistmist ja segadust.
Kuulake, Paulus ütleb:
"Kui olete valvel, kained ja ootate,
ei tule see üllatusena vaid te teate seda.
Kui jälgite tulevasi aja märke, teate.
Ta ütles, et uskmatutele, kes elavad öös
ja magavatele usklikele on Tema tulek üllatuseks.
Mitte teile, kes valvel olles ootate.
See on väga tähtis, et te panete tähele aega.
Täna ei saa ta tulla,
sest teatud sündmused peavad enne toimuma.
Kui hoiame silmad lahti
ja jälgime ajastu märke, siis me ei üllatu.
Me ei tea täpset kuupäeva,
kuid teame selle lähenemist ning oleme valmis.
Teolt tabatakse uskmatuid ja magavaid usklikke.
Meiega seda ei juhtu.
See on väga tähtis punkt, millest Paulus ka räägib.
Ta lõpetab kirja, nagu tahaks äkki jutlustada tosin jutlust.
5. peatüki lõpp on täis maiuspalasid, millel pole omavahel suurt seost.
Paulus nagu ütleks:
"Oo, tahan rääkida veel sellest ja sellest."
Ta viskab 5. peatüki lõpus neile mitmeid telegramme.
Lubage mul need reastada.
Esiteks on tal sõna juhtidele.
Unustasin teile öelda, et Tessaloonika oli linn,
kus said esmakordselt kokku kristlus ja demokraatia,
sest sellel linnal oli oma demokraatlik valitsus.
Üdini demokraatlik.
Tagajärjeks oli see, et naised
nautisid emantsipatsiooniseadust, mis ei kehtinud mujal Kreekas.
Selle kõrval rõhutati väga demokraatiat.
Selle tulemusena ei austanud kreeklased oma juhte.
Demokraatial on üks suur puudus - austus juhtide vastu kaob kiiresti.
Kas seda ei juhtu?
Paulus ütleb tessalooniklastele,
kes olid demokraatlikul hääletamisel väga innukad: "Austage oma juhte!"
Nad ei saa juhtida, kui neid ei austata.
Kogudus ei ole demokraatia ega diktatuur.
Olen näinud mõlemat laadi kogudusi.
Koguduses peaks olema teokraatia, seda peab valitsema Püha Vaim.
Püha Vaim juhib Vaimuga täidetud juhtide
ning Vaimuga täidetud Jeesuse järgijate läbi.
See ei ole demokraatia ega ka diktatuur.
Juhid ei ole diktaatorid ega liikmed demokraadid.
Seega rõhutab Paulus eriliselt: "Austage oma juhte!"
Peale selle on tal mitmeid sõnumeid ülejäänutele.
Ta ütleb neile kolme asja, mida nad ei tohi teha
ning viis asja, mida peavad tegema.
Üks asi teise järel, täpselt nagu automaatrelvast.
1. Ärge olge tegevuseta.
2. Ärge olge pelglikud tagakiusus.
3. Ärge olge nõrgad.
4. Olge kannatlikud.
5. Olge andestavad.
6. Olge rõõmsad.
7. Palvetage lakkamatult.
8. Olge tänulikud.
Ta lõpetab kolmainsuse isikuga, öeldes iga isiku kohta midagi.
Esiteks Püha Vaimu kohta.
Ärge kustutage Püha Vaimu.
Ärge suruge Püha Vaimu alla.
Ärge suhtuge põlglikult prohveteeringutesse.
Prohveteeringut on kerge halvustada.
Lihtsalt kellegi sõnaga.
Ära halvusta prohveteeringuid.
Ära kustuta vaimu.
Katsuge kõik läbi.
See on väga oluline.
Olen kuulnud palju prohveteeringuid, mis pole läbi katsutud.
Katsuge kõik läbi,
kuid hoidke kinni heast ja heitke kõrvale kurjus.
Väga praktiline nõuanne vaimumaailmas.
Kui koguduses liigub Püha Vaim, pidage meeles:
Ärge kustutage Vaimu
ja ärge põlastage prohveteeringuid, kuid katsuge kõik läbi.
Hoidke kinni heast ning laske halb minna.
Peale selle räägib ta Jumalast: "Jumal pühitsegu teid täielikult."
Ta lõpetab Jeesusega.
Las Ta hoiab teid laitmatuna, kuni selle päevani."
Sellega kiri lõpeb.
Ta ütleb: "Suudelge üksteist püha suudlusega!"
Rõhutan siinkohal sõna "püha".
Kas teate, mis on suudluse ja püha suudluse vahe?
Vahe on kahes minutis.
Me kõik peame õppima nende osas vahet tegema.
Kiindumus, mitte külgetõmme ja Jeesus Kristuse arm olgu teiega.
See on esimese kirja lõpp.
See on väga soe, sõbralik, julgustav ning lohutav kiri.
Paulus räägib siin nendega nagu vanemad oma lastega.
Kahe kuu pärast tuleb juba teine kiri.
Järgmine kiri on külm.
Paulus on kauge ja hämmingus.
Paulus on juhtu pärast endast täiesti väljas.
Esimese ja teise kirja vahel on ta kuulnud halbu uudiseid
nendel teemadel, millest ta oli neile rääkinud.
Teises kirjas räägitakse
peaaegu samu asju nagu esimeses kirjas,
välja arvatud vahelõik Pauluse aususe küsimuste kohta.
Seda ta üle ei korda.
See on lõpetatud.
Ta alustab, püüdes öelda midagi head.
Tal on nende kohta midagi head öelda selles suhtes.
Täpsemalt, kuidas nad taluvad tagakiusu.
Ajad läksid neile raskeks.
Vaen, mis oli Paulusele suunatud, on nüüd nende peal.
Ta õnnitleb neid kannatlikkuse puhul.
Nad kannatavad suurt ebaõiglust.
Ta kinnitab, et õigluse Jumal tegeleb tulevikus nendega,
kes tekitavad kogudusele probleeme.
Seal on kohutav 6-sõnaline nimistu,
mida Jumal teeb nendega, kes teevad kristlaste elu kibedaks:
häving, hukatus, kohtumõistmine, katsumus, vaev, igavene kättemaks.
Ta lohutab neid, öeldes:
"See juhtub nendega, kes teid taga kiusavad.
Jeesus tuleb tagasi
tulise kättemaksuga neile, kes on kristlasi vaevanud.
Te peaksite värisema, kui kuulete, et kristlasi kiusatakse taga.
Täpsemalt värisema karistusest, mis tuleb tagakiusajatele.
Võime praegu kannatada inimlikku ebaõiglust,
kuid tagakiusajad kogevad tulevikus jumalikku kohtumõistmist.
Inimesel on ainult kaks saatust.
Üheks on olla igavesti koos Jumalaga.
Teine on olla igavesti põrgus.
Peame seda kogu aeg meeles pidama.
Te võite selles maailmas paremini hakkama saada,
kui teil on meeles, et iga inimese ees on kaks saatust.
Seal on ikka kaks probleemi - lootus ja pühadus.
Paulus kõneleb neist probleemidest, kuid vastupidises järjekorras.
Sellepärast olen tõmmanud need jooned.
Ta tegeleb 2. kirjas lootusega, millega seoses on täielik segadus.
Neil on teise tulemise osas üks suur segadus.
Viga pole Pauluses.
Räägin peatselt, kelle süü see on.
Pühaduse osas tegeleb ta 2. kirjas ainult tööküsimusega.
Üks pool on selgeks saanud, kuid suhtumine töösse halvenenud.
Uudised sellest levivad.
Neil on segadus lootuse kohta ja mitmed on töökohast loobunud.
Tänapäeval esineb seda,
et kristlased loobuvad oma töökohtadest, öeldes:
"Ootan Issandat, et Ta ütleks, mida peaksin tegema."
Uues Testamendis ei ole sellisest lollusest jälgegi.
Vaatame esmalt lootust.
Enne oli see liiga nõrk, kuid nüüd oli see liiga tugev.
Nad lausa uskusid, et Issand oli tulnud või kohe tulemas,
mistõttu ei olnud mõtet teha muud kui Teda oodata.
Nii muutuvad inimesed Kristuse tulemise suhtes fanaatilisteks.
Lõpuks on nad
igapäevaelust eemaldunud ning täiesti ebarealistlikud.
Pole mõtet midagi teha.
Olen kuulnud noori küsivat:
"Miks minna piiblikooli, kui Jeesus tuleb peagi?"
Peame päästma mõned hinged, kuni veel saame.
Võib tekkida ebaterve arusaam, millal tuleb Jeesus tagasi.
Eriti, kui Ta tulek on lähedal,
peaksime loobuma oma töödest ning minema misjonärideks.
Kas selline surve on tuttav?
See on ebaterve.
See pole Pauluse lähenemine, seega uurime tol ajal toimuvat.
Nad olid saanud petturliku kirja, milles oli öeldud, et see on Pauluselt.
Selles kirjutati,
et Kristus on peagi kohal, mistõttu heitke kõik kõrvale.
See ei olnud Pauluselt.
Kas näete, mis on juhtunud?
1. kirjas ründas kurat sõnumitoojat.
Nüüd ründab kurat sõnumit.
Ta võib tõesti inimesed sellesse mässida.
Praegu õpetan palju Ilmutuse raamatu kohta.
Koguduses käsitleme samuti Ilmutuse raamatut.
Olen leidnud Ilmutuse raamatust kaht tüüpi kristlasi.
Ühed, kes ei saa seda lugeda ning teised, kes ei saa sellest üle.
Mõistate?
Mõned on sellest segaduses, et ei suuda süveneda.
Teised on nii fanaatilised, et tegelevad asjaga kogu aeg.
Teise tulemise osas
on väga kerge kaotada tasakaalu ning kurat teab seda.
Kui ta ei saa sind millestki eemaldada,
surub ta sind liiga sügavalt selle sisse.
See on ta taktika.
Ta tegi seda ka Tessaloonika koguduses.
Kurat on leidnud kellegi, kes kirjutas valekirja, et öelda:
"Kristuse tulemine on nurga taga, seega jätke kõik kõrvale."
Tulemuseks oli see,
et paljud loobusid oma töökohast, sest Jeesus oli peatselt tulemas.
Paulus paljastas erakordsel viisil väära sõnumi, öeldes:
"Teine tulemine ei saa kohe toimuda, sest on vähemalt üks suur asi,
millest rääkisin, mis peab toimuma enne Jeesuse tulekut."
Kuigi Paulus ei kasuta sõna "Antikristus", räägib ta sellest.
Ta ütleb, et enne peab tulema mees, kellel puudub igasugune austus
Seaduse vastu ja paneb end Jumala kohale.
Paulus nimetab teda seadusetuse meheks.
Mujal Piiblis kutsutakse teda metsaliseks või Antikristuseks.
Sellega ütleb Paulus, et Antikristus tuleb enne Kristust.
Antikristus pole veel tulnud.
Seega pole õige mõte,
et Jeesuse teine tulemine on ainult nurga taga.
Siin on oluline põhimõte, millest ta räägib oma 1. kirjas.
Jeesus ei saa tulla otsekohe,
sest enne peavad toimuma teatud sündmused.
Need, kes on ärkvel ja valvavad, näevad esmalt neid märke.
Enne märkide nägemist ei saa Teda oodata.
Jeesus andis Matteuse 24. ptk-is neli olulist märki oma tuleku kohta.
Peatüki lõpus Jeesus ütleb:
"Kui te näete kõike seda, siis te teate, et ma olen uksel."
Nendest neljast võin näha pooltteist väga selgelt.
Kahte ja poolt ma veel ei näe.
Praeguse elutempo tõttu võivad need väga kiirelt tulla.
Kuni me ei näe kõiki märke, mis Jeesus meile andis,
ei saa me öelda, et Tema teine tulek on lähedal.
Võime loota, et see tuleb varsti, kuid me ei saa öelda, et kohe.
See oli juhtunud.
Nad olid saanud Pauluselt kirja,
mis oli väidetavalt temalt lähtunud ja millel oli Pauluse võltsitud allkiri.
Seal seisis: "Olge valmis, Jeesus on kohe kohal!"
Paulus ütleb: "See ei ole nii,
sest seadusetuse mees pole veel ilmunud."
Siin vihjatakse, et kristlased näevad seadusetuse meest.
Nad näevad teda tegemas kohutavaid tegusid.
Me otsime teda.
See pole Sadam Hussein,
Gaddafi ega Gorbatšov või keegi teine, keda teame.
Me teame, millal kõige hullem saab juhtuma.
Ajalugu on tagapõhjaks UT-le.
Annan teile ajaloofilosoofia lühikursuse.
Maailmas on eri ajaloofilosoofiaid ning kui me pole hoolikad,
võime need kergelt omaks võtta, kui loeme ajalehti või vaatame telerit.
Siin on mõned neist.
Alustame kõige tavalisemast.
Ajalugu kordab ennast.
Kas olete seda kuulnud?
See on kreeka ajaloofilosoofia,
et ajalugu käib ringiratast, kordab end tsükliliselt.
Impeeriumid tulevad ja lähevad, kuid ei jõua kuhugi välja.
Ajalugu ei liigu kuhugi vaid käib lihtsalt ringiratast.
See on kreekalik ajalookäsitlus.
Antud variant on täna väga tavaline ehk tähendab jätkuvat ajalookäsitlust.
Selles ajalugu justkui
kulgeb edasi, mitte tagasi, omades tõuse ja languseid.
Paremad ja halvemad ajad,
samuti sõda-rahu, inflatsioon-deflatsioon.
Me käime üles alla,
läheme edasi, kuid me ei jõua kusagile.
See on erinev kreeka käsitlusest.
Järgmisena tuleb progressiivne lähenemine.
See oli väga tavaline 20. sajandi alguses.
Ajalugu läheb kogu aeg ülesmäge, isegi kui vahepeal on väike lainetus.
Aina paremaks.
1900. a. ütles inglise peaminister:
"Üles, üles, üles ning üha edasi ja edasi."
Suurepärane hüüatus.
Olgu, jätkame.
Üles üha edasi.
See on progressiivne ajaloovaade.
Progress oli 20. saj alguse võtmesõnaks.
Kui lähme 21. sajandisse, ütleksin, et vastupidine seisukoht on levinuim.
Asjad üha halvenevad.
21. sajandi märksõnaks on ellujäämine, mitte progress.
Veel on üks ajalookäsitlus,
mida jagavad juudid, kristlased ja kommunistid.
Kõik kolm said selle juutidelt.
Apokalüptilise ajalookäsitluselt lähevad asjad palju hullemaks.
Lähevad allamäge, kuni põhi on käes
ja lähevad järsku paremaks ning jäävadki paremaks.
Seda me kutsume apokalüptiliseks ajaloovaateks.
See on piibellik käsitlus, juudi prohvetite, Taanieli vaade.
Asjad lähevad halvemaks ja siis äkki paremaks.
See vaade on ka kommunistidel.
Juudikristlaste ja kommunistide teooria vahe
seisneb selles, kes muudab asjad äkitselt paremaks.
Kommunistid usuvad, et seda teeb inimene.
Sellepärast hääbub kommunistide unelm kiiresti.
Nad usuvad, et võitlus
proletariaadi ja kodanluse vahel läheb aina hullemaks.
Äkitselt toimub revolutsioon,
mis lõpeb klassi- ja kuritegevusevaba ühiskonnaga.
Selle kuju said nad Karl Marxi nimeliselt juudilt.
Juudid ja kristlased usuvad seda,
kuid neil on erinev vastus sellele, kes seda teeb.
Juudid ütlevad, et seda teeb Jumal.
Kristlased ütlevad, et Jeesus teeb seda.
See juhtub Kristuse teisel tulemisel.
Uue Testamendi vaade ajaloole, mis on Ilmutuse raamatus
ja Tessaloonika kirja lõpus, väidab, et asjad lähevad hullemaks,
kuni tuleb esile maailmadiktaator, keda kutsutakse Antikristuseks.
Seadusetuse mees, kes ütleb, et pole olemas mingit seadust
välja arvatud minu tahe, sest mina olen Jumal.
Kurat pakkus kord Jeesusele antikristuse rolli.
Jeesus keeldus sellest.
Kurat ütles:
"Saad maailma kuningriigid, kui lased mul olla su boss."
Ta ütles seega: "Kas oleksid palun minu jaoks antikristus?"
Jeesus oli tulnud Kristuseks, mitte Antikristuseks,
mistõttu Ta ka keeldus pakkumisest.
See on siis ajalookäsitlus.
Selleks põhjaks on Antikristuse ehk seadusetuse mehe ilmumine,
kes asetab ennast Jumala positsioonile.
Eksisteerib ebapüha kolmainsus, kes võtab maailma üle.
See koosneb kuradist, Antikristusest ja valeprohvetist.
Saatanlikult kohutav asendus Isale, Pojale ja Pühale Vaimule.
Kui need kolm kontrollivad maailma, siis oleme põhjas.
Võite siis üles vaadata,
sest Jeesus juba tuleb, et olukord ümber pöörata.
Seda ütleb Paulus:
"Ärge lase end eksitada, justkui teine tulemine on nurga taga.
Asjad lähevad hullemaks, enne kui see saab juhtuda."
Ta kainestab kogu olukorda nagu võite näha.
Ta ütleb veel midagi.
Seadusetuse mehe mõju on juba maailmas kohal.
Eksisteerib seadusetus,
kuid see on praegu kuidagi vaoshoitud.
Seda hoitakse teatud pikkusega köie otsas.
Ühel päeval võtab Jumal kõik piirangud maha
ning siis näete tõesti kohutavat maailma.
Jeesus on öelnud: "See kestab ainult väga lühikest aega."
Väga lühikest aega.
Ilmutuse raamatust võime järeldada,
et see aeg on 3,5 aastat, 42 kuud, 1260 päeva.
Seega väga lühike aeg.
Siis tuleb Jeesus.
Mõte, et Ta tuleb enne, kui see juhtub, on vale.
See lükkab teid tasakaalust välja nagu juhtus Tessaloonikas.
Paulus puudutab küsimust töö kohta.
Ta ütleb väga karme asju:
"Kui mõni ei taha töötada, siis ei pea ta ka sööma."
Kristlased ei peaks toitma usklikku, kes loobub oma tööst.
See tähendab kahte asja.
Esiteks, laiskus on patt.
Peaksite lugema Õpetussõnu, et seda lähemalt uurida.
Millal sellest patust räägiti viimati teie koguduses?
Seega töötus on pahe, mille vastu tuleb võidelda.
Me räägime praegu inimestest,
kes ei taha tööd teha, mitte neist, kes ei saa tööd teha.
Loodan, et saate aru, sest seepärast rõhutan seda.
Meil on kahekordne ülesanne.
Esmalt aidata iga kristlane tööle
ja teiseks mitte aidata neid, kes ei taha töötada.
Mäletan, et üks noormees tuli mulle kell 12 päeval külla.
Rääkisin temaga puhketoas.
Ta jõllitas lõunaks kaetud söögitoa lauda ja tundus näljasena.
Lõpuks ta küsis: "Mis kell on teil lõuna?"
Ütlesin: "Kohe, kui oled ära läinud."
Ta ütles, et loodab, et saab siin süüa.
Ütlesin, et ei saa, sest Piibel keelab mul seda teha.
Ta küsis, mille alusel.
Näitasin talle Tessaloonika 2. kirja ja ütlesin: "Oled elukutseline tudeng.
Oled 9 aastat üliõpilane.
Kui lõpetad ühe kursuse, kirjutad avalduse järgmisele.
Plaanid elada tudengina oma elu maksumaksja kulul.
Sul pole mingit kavatsust minna tööle
ja maksta ühiskonnale tagasi, mida on sinusse investeerinud."
Ütlesin: "Vabandan, aga mees, kes ei tööta, ei pea ka sööma."
Me ei lahkunud just suurimate sõpradena,
kuid aasta hiljem helises kell ja ta oli tagasi.
Ta ütles: "Võid mulle täna lõunat pakkuda."
Vastasin: "Kogu toit siin majas on sinu."
Me ei või olla pehmekesed.
Kogudus pole sentimentaalne.
Meil peab olema realistlik vaade.
Paulus ütleb: "Peata kristlased,
kes on hüljanud töökohad ja ootavad Kristuse tulemist."
See pole pühadus ning nii ei valmistuta.
Kui Issand tuleb, tahab ta, et teeksime ustavalt tööd Temale.
Lugege tähendamissõnu Kristuse teisest tulemisest.
Neis kõigis on see rõhuasetus.
Te pole teiseks tulekuks valmis
kui see oleks nurga taga, sest paanika on teie motiiviks.
Oled rohkem valmis,
kui ei mõtle, et Ta tuleb homme ning oled ustav lõpuni.
Kas mõistate, mida ma ütlen?
Kõik tähendamissõnad,
mida Kristus rääkis Issanda tagasitulekust ja küsimus:
"Mida oled teinud mu talentidega?" või peigmehe tulekust,
sisaldavad kõik fraasi "pika aja pärast".
Viivitus paneb meid proovile,
mitte asjaolu, kui tead, et ta tuleb järgmisel teisipäeval.
Mida teed, kui tead, et Ta ei tule järgmise sajandi jooksul?
Kas oled ustav?
Kas leiad tegemas tööd, mille Tema sulle andis?
See on olulisim.
Kordan.
Jumalat ei huvita see, mis tööd teed vaid kuidas seda teed.
Ta eelistab teadlikku taksojuhti kui hooletut misjonäri.
Ta on rohkem huvitatud iseloomust kui saavutustest.
Peame inimesi nende igapäevatöös julgustama.
Billy Grahami naine pani kraanikausi kohale kirja
"Siin toimub jumalik teenistus kolm korda päevas."
Ta mõistab seda.
Üks Leedsi mees läheb igal hommikul kogudusse
toetab harja-kühvli piirdele ja palub Jumalalt õnnistust.
Tema tänavad on Leedsi puhtaimad.
See on täisajaline kristlik teenistus.
Jumalat ei huvita, mida vaid kuidas seda teed!
Ole sa koduperenaine, arvutioperaator või keegi muu.
Kogudus on teinud pingerea Jumalale tehtavatest töödest.
Nimekirja tipus on misjonär.
Kui lähed Timbuktusse, on su pilt koguduse tahvlil.
Järgmine on evangelist või pastor.
Peale seda tulevad arstid ja õed.
Nad ikkagi hoolitsevad inimeste eest.
Õpetajad on juba natuke allpool.
Taksojuht on päris all.
Tõest nii kauge kui võimalik.
Piiblis on kätega tehtav töö tipus.
Töötage oma kätega.
Jumal, õnnista mu kätetööd ja mu kätetöö toogu au Sulle.
Jeesus oli puussepp ja Paulus oli telgitegija.
Peetrus ja Johannes olid kalurid.
Nad valmistasid end ette.
Nad tegid Jumalale tööd.
Oluline punkt, mille vastu eksitakse tõsiselt.
Inimesed, kes on olnud samas ametis 40 aastat,
tunnevad, et tahaksid Jumalat mõne kristliku tööga teenida.
Kui Ta vaid kutsuks mind mõneks tõeliselt kristlikuks tööks.
See pole nii.
Kui Jeesus tuleb tagasi, valitseb Ta koos teiega maailma.
Ta otsib usaldusväärseid inimesi kohtutesse, pankadesse jne.
Paulus ütleb Korintose kirjas: "Kuidas te käite kohut kristlastega,
kui ühel päeval olete rahvaste kohtunikud?"
Valmistute praeguse tööga ametiks,
mille saate Jeesuselt, kui Ta tuleb tagasi.
See on pühadus ja valmistab inimesed Tema tulekuks ette.
Tahaksin, et mul oleks kaasas üks mustanahalise vaimulik laul.
Refrään: "Kui Ta tuleb, leiab Ta mind puuvilla koristamas.
Taevad avanevad ning kuningas ilmub.
Ta leiab mind puuvilla koristamas, kui Ta tuleb."
Viimane lause on: "Põlvitan puuvillale, kui Ta tuleb."
Laulukirjutaja mõistis,
et töö, mida tehakse Jumala austuseks, on püha.
See on täisajaga kristlik teenistus.
Kui paljud teist on kristlikus teenistuses?
Just.
Oleksin pidanud seda kohe alguses küsima.
Kas märkasite, et olen ühe asja vahele jätnud?
Me palvetame teie eest.
"Me palvetame meie eest." on jälle siin.
Teie palvetage me eest.
See tuleb taas.
Te palvetage meie eest.
Paulus ütles, et on küll eemal, kuid pole neid unustanud.
Kas unustasite minu?
Palvetage üksteise eest.
Minagi palvetan teie eest ja te palvetage minu eest.
Suur misjonär, Paulus, ütleb: "Vajan teie palveid.
Teie palvetage minu eest nagu mina palvetan teie eest."
Leiate selle paljudes tema kirjades.
Järjekord on erinev, sest ta on hetkel keskendunud palvele.
Ta, et nad palvetaksid tema pärast, sest ta palvetab nende pärast.
Meid võivad eraldada vahemaad, kui me saame üksteist aidata.
Võime üksteise pärast palvetada.
See oli siis sissejuhatus Pauluse 2. kirja tessalooniklastele.
Nüüd on mul teile väike üllatus.
Nädal aega tagasi sain ma kirja.
Sellel oli minu aadress ja Kreeka mark.
See oli kristlastelt Tessaloonikast.
Kas suudate seda uskuda?
Siin see on.
Videod sellest ruumist on läinud Tessaloonikasse.
Kus see asub?
Seda on näidatud Tessaloonika kristlastele.
Viimase kirjaga saatsime neile kogemata kaks ühesugust jutlust.
Nad ütlesid, et saatsid teise eksemplari Kavalasse,
mis on Neapolis, vt Apostlite tegude 16:11.
Seega siin salvestatud videot on nähtud Neapolises.
Siis öeldakse kirjas:
"Oleme mõned muud videod saatnud Albaaniasse,
mis on Illüürian, vt kirja roomlastele 15:19.
Seega on seda nähtud ka Albaanias.
Tessaloonikasse saadetud videoid
nähti Neapolises ja Illüürianis ehk Albaanias.
Kas pole tore?
Nii see on.
Nemad naersid mu kreeka keele hääldust,
sest kaasaegne kreeka keel on väga erinev.
Nad seega tögasid mind minu kreeka keele pärast.
See on minu probleem.
Kas pole tore, et me siinne tegevus jõuab nendesse kohtadesse tagasi
ja saame kirja Tessaloonika kristlastelt,
kuidas need videod on neid aidanud.
Nad kuulutavad Jumala sõna kohtades,
kus Paulus kuulutas aastaid tagasi evangeeliumi.
Antud raamat "Second Coming" on seotud antud õpetusvideoga.
Tõlge: Airi Vasar